CELEX: 32020R0685
Language: lt
Date: 2020-05-20 00:00:00
Title: Komisijos reglamentas (ES) 2020/685 2020 m. gegužės 20 d. kuriuo dėl didžiausios leidžiamosios perchlorato koncentracijos tam tikruose maisto produktuose iš dalies keičiamas Reglamentas (EB) Nr. 1881/2006 (Tekstas svarbus EEE)

25.5.2020   
               
               
                  LT
               
               
                  Europos Sąjungos oficialusis leidinys
               
               
                  L 160/3
               
            
         KOMISIJOS REGLAMENTAS (ES) 2020/685
         2020 m. gegužės 20 d.
         kuriuo dėl didžiausios leidžiamosios perchlorato koncentracijos tam tikruose maisto produktuose iš dalies keičiamas Reglamentas (EB) Nr. 1881/2006
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
         kadangi:
         
                     (1)
                  
                  
                     Komisijos reglamente (EB) Nr. 1881/2006 (2) nustatytos didžiausios leidžiamosios tam tikrų teršalų koncentracijos maisto produktuose;
                  
               
                     (2)
                  
                  
                     2014 m. rugsėjo 30 d. Europos maisto saugos tarnybos (toliau – Tarnyba) Teršalų maisto grandinėje mokslinė grupė (toliau – CONTAM mokslinė grupė) priėmė mokslinę nuomonę dėl rizikos visuomenės sveikatai, susijusios su maiste esančiu perchloratu (3). Remdamasi tuo, kaip jodo įsisavinimas inhibuojamas sveikų suaugusiųjų skydliaukėje, CONTAM grupė nustatė leidžiamąją paros dozę –0,3 mikrogramo vienam kūno svorio kilogramui per parą. CONTAM mokslinė grupė padarė išvadą, kad susirūpinimą gali kelti nustatytas dabartinis ilgalaikis su maistu gaunamo perchlorato poveikis, visų pirma didelį perchlorato kiekį gaunantiems vartotojams, priklausantiems jaunesnio amžiaus gyventojų, kenčiančių nuo lengvo ar vidutinio sunkumo jodo trūkumo, grupėms. Be to, nustatytas dabartinis trumpalaikis perchlorato poveikis gali būti pavojingas žindomiems kūdikiams ir mažiems vaikams, gaunantiems mažą jodo kiekį;
                  
               
                     (3)
                  
                  
                     siekdama dar labiau sumažinti rizikos vertinimo neapibrėžtumą, CONTAM mokslinė grupė rekomendavo valstybėms narėms rinkti papildomus duomenis apie Europoje maisto produktuose, ypač daržovėse, kūdikių pradinio maitinimo mišiniuose, piene ir pieno gaminiuose, esantį perchloratą;
                  
               
                     (4)
                  
                  
                     Komisijos rekomendacija (ES) 2015/682 (4) priimta remiantis moksline ataskaita, siekiant vykdyti maiste, ypač tuose maisto produktuose, kurių mėginiai paimti po 2013 m. rugsėjo 1 d., kai buvo nustatytos rizikos mažinimo priemonės, esančio perchlorato stebėseną;
                  
               
                     (5)
                  
                  
                     atsižvelgdama į EFSA duomenų bazėje esančius paplitimo duomenis, gautus ištyrus po 2013 m. rugsėjo 1 d. paimtus mėginius, Tarnyba atliko perchlorato poveikio žmonėms vertinimą ir 2017 m. paskelbė mokslinę ataskaitą „Su maistu gaunamo perchlorato poveikio Europos gyventojams vertinimas“ (angl. Dietary exposure assessment to perchlorate in the European population) (5);
                  
               
                     (6)
                  
                  
                     2017 m. lapkričio mėn. vykusiame 87-ajame plenariniame posėdyje (6) CONTAM mokslinė grupė apsvarstė ataskaitoje dėl maiste esančio perchlorato nustatytus faktus ir atkreipė dėmesį į tai, kad šioje ataskaitoje ir 2014 m. CONTAM mokslinės grupės nuomonėje nustatyti poveikio lygiai iš esmės sutampa. Atsižvelgdama į anksčiau nustatytą leidžiamąją paros dozę (0,3 μg/kg kūno svorio per parą), CONTAM mokslinė grupė patvirtino išvadą, kad dabartinis ilgalaikis ir trumpalaikis perchlorato poveikis gali būti pavojingas žmonių sveikatai;
                  
               
                     (7)
                  
                  
                     todėl tikslinga nustatyti didžiausias leidžiamąsias perchlorato koncentracijas ir maisto produktuose, kuriuose yra didelė perchlorato koncentracija ir per kuriuos daromas didelis poveikis žmonėms, ir maisto produktuose, dėl kurių gali atsirasti poveikis pažeidžiamoms gyventojų grupėms, pvz., kūdikiams ir mažiems vaikams;
                  
               
                     (8)
                  
                  
                     todėl Reglamentas (EB) Nr. 1881/2006 turėtų būti atitinkamai iš dalies pakeistas;
                  
               
                     (9)
                  
                  
                     maisto tvarkymo subjektams turėtų būti suteikta daugiau laiko prisitaikyti prie šiame reglamente nustatytų naujų reikalavimų. Todėl reikėtų atidėti didžiausios leidžiamosios perchlorato koncentracijos tuose maisto produktuose taikymą;
                  
               
                     (10)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1881/2006 priedas iš dalies keičiamas pagal šio reglamento priedą.
         
         
            2 straipsnis
            Šio reglamento priede išvardyti maisto produktai, kurie buvo teisėtai pateikti rinkai iki 2020 m. liepos 1 d., gali būti toliau parduodami iki jų minimalus tinkamumo vartoti termino arba suvartojimo termino.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. liepos 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gegužės 20 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 37, 1993 2 13, p. 1.
         
            (2)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
         
            (3)  EFSA CONTAM mokslinė grupė (Teršalų maisto grandinėje mokslinė grupė), 2014 m. Scientific Opinion on the risks to public health related to the presence of perchlorate in food, in particular fruits and vegetables. EFSA Journal 2014;12(10):3869, 106 pp. doi:10.2903/j.efsa.2014.3869 http://www.efsa.europa.eu/en/efsajournal/pub/3869
         
            (4)  2015 m. balandžio 29 d. Komisijos rekomendacija (ES) 2015/682 dėl maiste esančio perchlorato stebėsenos (OL L 111, 2015 4 30, p. 32).
         
            (5)  EFSA (Europos maisto saugos tarnyba), Arcella D, Binaglia M and Vernazza F, 2017. Scientific Report on the Dietary exposure assessment to perchlorate in the European population. EFSA Journal 2017;15(10):5043, 24 pp. https://doi.org/10.2903/j.efsa.2017.5043
         
            (6)  http://www.efsa.europa.eu/sites/default/files/event/171121-m.pdf
      
      
         
            PRIEDAS
            Reglamento (EB) Nr. 1881/2006 priede įterpiama „9 dalis. Perchloratas“:
            
               „9 dalis. Perchloratas
               
               
                           Maisto produktai (1)
                        
                        
                           Didžiausia leidžiamoji koncentracija
                           mg/kg
                        
                     
                           9.
                        
                        
                           
                              Perchloratas
                           
                        
                        
                            
                        
                     
                           9.1.
                        
                        
                           Vaisiai ir daržovės
                           išskyrus:
                        
                        
                           0,05
                        
                     
                            
                        
                        
                           
                                       —
                                    
                                    
                                       
                                          Cucurbitaceae ir lapinius kopūstus,
                                    
                                 
                        
                           0,10
                        
                     
                            
                        
                        
                           
                                       —
                                    
                                    
                                       lapines daržoves ir prieskonines žoles.
                                    
                                 
                        
                           0,50
                        
                     
                           9.2.
                        
                        
                           Arbatžolės (Camellia sinensis), džiovintos
                           Žolelių ir vaisių užpilai, džiovinti
                        
                        
                           0,75
                        
                     
                           9.3.
                        
                        
                           Kūdikių pradinio maitinimo mišiniai, kūdikių tolesnio maitinimo mišiniai, specialios medicininės paskirties maisto produktai, skirti kūdikiams bei mažiems vaikams, ir mažiems vaikams skirti mišiniai(3)
                              
                                 (4)
                              
                               (*1)
                           
                        
                        
                           0,01
                        
                     
                            
                        
                        
                           Kūdikių maistas (3)
                              (4)
                           
                        
                        
                           0,02
                        
                     
                            
                        
                        
                           Perdirbti grūdiniai maisto produktai (3)
                              (29)
                           
                        
                        
                           0,01
                        
                     
            
               (*1)  Mažiems vaikams skirti mišiniai – pieno gėrimai ir panašūs mažiems vaikams skirti baltyminiai produktai. Šiems produktams netaikomas Reglamentas (ES) Nr. 609/2013 (Komisijos ataskaita Europos Parlamentui ir Tarybai dėl mažiems vaikams skirtų mišinių (COM/2016/0169 final) (https://eur-lex.europa.eu/legal-content/LT/TXT/PDF/?uri=CELEX:52016DC0169&qid=1559628885154&from=EN).“